คลองผดุงกรุงเกษม - วิกิพีเดีย

# คลองผดุงกรุงเกษม

### จากวิกิพีเดีย สารานุกรมเสรี

สารานุกรมประเทศไทย
...

คลองผดุงกรุงเกษม เป็นคลองรอบพระนครชั้นนอก ขุดขึ้นในรัชสมัยพระบาทสมเด็จพระจอมเกล้าเจ้าอยู่หัว ทรงพิจารณาเห็นว่าบ้านเมืองเจริญขึ้น ผู้คนก็มากกว่าเมื่อเริ่มสร้างกรุง ควรขยับขยายพระนครออกไป จึงโปรดเกล้าฯ ให้สมเด็จเจ้าพระยาบรมมหาศรีสุริยวงศ์ (ช่วง บุนนาค) ว่าที่สมุหพระกลาโหมเป็นแม่กอง เจ้าหมื่นไวยวรนาถเป็นกงสี จ้างจีนขุดคลองพระนครออกไปอีกชั้นหนึ่ง โดยขุดถัดจากคลองรอบกรุงออกไปทางชานพระนคร เริ่มขุดจากปากคลองริมแม่น้ำเจ้าพระยาบริเวณวัดเทวราชกุญชร (วัดสมอแครง) ย่านเทเวศร์ มีแนวขนานไปกับคลองคูเมืองเดิม ผ่านย่านหัวลำโพง ตัดผ่านคลองมหานาคไปทะลุแม่น้ำเจ้าพระยาอีกด้านหนึ่งบริเวณวัดแก้วแจ่มฟ้า สี่พระยา คลองนี้ขุดเสร็จในปี พ.ศ. 2395 ได้รับพระราชทานชื่อว่า "คลองผดุงกรุงเกษม"

## [แก้] สะพานข้ามคลองผดุงกรุงเกษม

สะพานข้ามคลองผดุงกรุงเกษมที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว ทรงพระราชทานนามให้คล้องจองกันทั้งหมด

- สะพานเทเวศรนฤมิตร - อยู่บนถนนสามเสน บริเวณใกล้สี่แยกเทเวศร์ เป็นย่านการค้าเก่า
- สะพานวิศุกรรมนฤมาน - อยู่ระหว่างถนนประชาธิปไตยกับถนนราชสีมา ตรงสี่แยก "เมล์แดง" ใกล้เคียงกับคุรุสภา และวัดมกุฎกษัตริยาราม
- สะพานมัฆวานรังสรรค์ - อยู่บนถนนราชดำเนินนอก บริเวณสี่แยกมัฆวาน สถานที่สำคัญได้แก่ ที่ทำการสหประชาชาติประจำประเทศไทย กระทรวงศึกษาธิการ และทำเนียบรัฐบาล
- สะพานเทวกรรมรังรักษ์ - อยู่บนถนนนครสวรรค์ บริเวณสี่แยกเทวกรรม ย่านนางเลิ้งเป็นชุมชนเก่าแก่ อยู่ใกล้วัดโสมนัสวิหาร และทำเนียบรัฐบาล
- สะพานจตุรภักตร์รังสฤษดิ์ หรือ "สะพานขาว" อยู่บนถนนหลานหลวง สี่แยกสะพานขาว ใกล้กับตลาดมหานาค

สะพานอื่นๆ ที่ไม่ได้สร้างในสมัยนั้น และไม่ได้มีชื่อคล้องจอง

- สะพานพิทยเสถียร
- สะพานกษัตริย์ศึก
- สะพานเจริญสวัสดิ์

## [แก้] อ้างอิง

- เว็บไซต์ คลองผดุงกรุงเกษม
- http://dds.bma.go.th/Csd/canal_h3.htm
- http://www.geocities.com/lekpage/saparn01.html

| คลองผดุงกรุงเกษม เป็นบทความเกี่ยวกับ อาคาร หรือ สถานที่สำคัญ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ คลองผดุงกรุงเกษม ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%84/%E0%B8%A5/%E0%B8%AD/%E0%B8%84%E0%B8%A5%E0%B8%AD%E0%B8%87%E0%B8%9C%E0%B8%94%E0%B8%B8%E0%B8%87%E0%B8%81%E0%B8%A3%E0%B8%B8%E0%B8%87%E0%B9%80%E0%B8%81%E0%B8%A9%E0%B8%A1.html".

หมวดหมู่: บทความเกี่ยวกับ สถานที่ ที่ยังไม่สมบูรณ์ | คลองในกรุงเทพมหานคร | สิ่งก่อสร้างตั้งแต่ปี พ.ศ. 2395

##### Views

- บทความ
- อภิปราย
- รุ่นปัจจุบัน

##### ค้นหา